4. Ühinenud Rahvaste Organisatsiooni puuetega inimeste õiguste konventsioon (
- Pärast hääletust
Gay Mitchell
Proua juhataja, hääletus ebaõnnestus, sest veidi aega tagasi anti võrdne arv poolt- ja vastuhääli. Üks parlamendiliige esitas väga tõsise süüdistuse hääletamise kohta Euroopa Parlamendi istungisaalis. Palun teil menetlus peatada, kuni on selgunud, kas hääletavad inimesed, kes seda tegema ei peaks, või kas see süüdistus on vale. See on väga tõsine süüdistus.
(Aplaus)
Juhataja
Just ütlesin, et seda kontrollitakse. See tähendab, et seda tehakse kohe. Me tegeleme sellega.
Bruno Gollnisch
- (FR) Proua juhataja, ütlen selle punkti kohta lühidalt. Kuna üks meie kolleeg on esitanud süüdistuse, siis palun tal seda selgitada. Nagu te ütlesite, tuleb kontrollida kohe ja kui pärast kontrolli selgub, et süüdistus on vale, nagu mina arvan, siis palun selle kohta järeldused teha.
Juhataja
Ma ütlesin, et kontrollitakse. Seda tehakse kohe, nii et hoian teid järgmiste minutite jooksul asjaga kursis.
